पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की बढ़ती रफ्तार से हुई लॉकडाउन गाइडलाइन का अनुपालन कराने के मद्देनजर स्थानीय प्रशासन ने प्रखंड क्षेत्र के विभिन्न क्षेत्रों में माइकिंग करने के साथ ही भ्रमण कर लोगों को जागरूक किया। वहीं आवश्यक वस्तुओं की बिक्री के लिए समयानुसार जानकारी दी गई। जिसमें 7 बजे सुबह से 11 बजे सुबह तक ही आवश्यक वस्तुओं की बिक्री करने को कहा गया। वहीं दूसरी ओर इंड़ो-नेपाल सीमावर्ती सिकटा, कंगली आदि इलाकों में लॉकडाउन को लेकर एसएसबी ने भी सख्ती बढ़ा दी है। जिससे सीमापार आवाजाही पर पूर्णतः प्रतिबंध लगने के साथ ही बाजारों में दिनभर सन्नाटा पसरा रहा।
सीओ मनीष कुमार बीडीओ मीरा शर्मा के नेतृत्व में सिकटा थाना के एसआई बेचू राम, गोपालपुर थानाध्यक्ष राजरुप राय व कंगली थानाध्यक्ष पीके सामर्थ समेत बलथर थाना के एसआई सियाराम सिंह पुलिस जवानों के साथ संबंधित थाना क्षेत्र के बाजार व गांवों में भ्रमण कर लोगों को कोविड गाइडलाइन के लिए जागरूक किया। इस दौरान सीओ ने सभी लोगों से बिना जरूरत घर से बाहर नहीं निकलने की नसीहत दी।साथ ही जरूरत पड़ने पर बिना मास्क के नहीं निकलने को कहा। सिकटा के एसएसबी इंस्पेक्टर राजनंदन कुमार एवं सेनवरिया कैंप के इंस्पेक्टर सुमित कुमार सिंह ने बताया कि नेपाल सरकार की ओर से तीन दिन पहले की गई, लॉकडाउन के साथ ही बिहार सरकार की ओर से 15 मई तक लॉकडाउन की घोषणा कर दी गई। जिसके मद्देनजर सीमा पर जवानों की अतिरिक्त तैनाती कर चौकसी बढ़ा दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn